PATVIRTINTA

 Molėtų rajono savivaldybės tarybos

 2022 m. birželio d. sprendimu Nr. B1-

**MOLĖTŲ RAJONO SAVIVALDYBĖS DAILĖS IR FOTOGRAFIJOS PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės dailės ir fotografijos premiją (toliau – Premija) steigia Molėtų rajono savivaldybės taryba, siekdama kelti rajono dailės ir fotografijos meninį lygį, skatinti kūrėjus.

2. Premijos skyrimo nuostatai reglamentuoja dailės ir fotografijos darbų pateikimą gauti premiją bendruosius reikalavimus, premijos skyrimo tvarką.

3. Premija skiriama kasmet už meniškiausius kryždirbystės, dailės (vaizduojamosios (tapybos, skulptūros, grafikos, karpinių), taikomosios dekoratyvinės (keramikos, dailiosios tekstilės, baldininkystės, juvelyrikos), paprotinio meno (margučių, šiaudinių sodų, šiaudinių eglutės žaisliukų, šiaudinių žvaigždžių, verbų, Užgavėnių kaukių, medžio raižinių atspaudų, lazdų, žvakidžių) ir fotografijos kūrinius.

4. Premija skiriama iš VšĮ Molėtų krašto muziejui skirtų asignavimų.

5. Kasmetinę premiją, atsižvelgdamas į Premijos skyrimo komisijos (toliau – komisija) pateiktus pasiūlymus, skiria VšĮ Molėtų krašto muziejaus direktorius.

**II SKYRIUS**

**PREMIJOS SKYRIMO TVARKA**

6. VšĮ Molėtų krašto muziejus kasmet skelbia konkursą gauti premijai ir organizuoja dailės ir fotografijos parodą, iš kurios dalyvių ir renkami premijos laureatai.

7. Premijos konkurso dalyviais gali būti Molėtų rajone gyvenantys arba kilę iš Molėtų rajono asmenys.

 8. Pretendentai kūrinius arba jų fotonuotraukas (monumentaliems darbams) parodai pateikia VšĮ Molėtų krašto muziejui iki konkurso skelbime nurodytos datos.

 9. Po parodos uždarymo kūriniai grąžinami savininkams.

 10. Kandidatus vertina ir laureatus nustato komisija, sudaroma iš 5 asmenų: 3 – VšĮ Molėtų krašto muziejaus ir 2 – Molėtų rajono savivaldybės administracijos Kultūros ir švietimo skyriaus pasiūlyti atstovai.

 11. Komisijos sudėtį ir darbo reglamentą trejiems metams tvirtina VšĮ Molėtų krašto muziejaus direktorius.

12. Komisijos nariai pretenduoti į premiją neturi teisės.

13.Vertindami kūrinius, komisijos nariai vadovaujasi meniškumo kriterijumi.

14. Skiriama pagrindinė ir paskatinamoji premija.

15. Pagrindinė premija – 15 bazinių socialinių išmokų – skiriama komisijos geriausiai įvertinto kūrinio autoriui. Paskatinamosios premijos – po 5 bazines socialines išmokas.

16. Laureatų diplomai ir premija įteikiami kasmet. Pagrindinės premijos laimėtojas kitų metų konkurse negali būti premijuojamas.

17. Apie paraiškų priėmimą skelbiama Molėtų rajono savivaldybės internetinėje svetainėje www.moletai.lt ir Molėtų rajono spaudoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_